钦定古今图书集成/理学汇编/文学典/第076卷 > 梁彦昌
## 钦定古今图书集成/理学汇编/文学典/第076卷 > 梁彦昌

按《山东通志》：“彦昌，字得之，须城人。举进士，累迁通判
德顺军。郡守辟厅事，属邑以材木献，彦昌曰：‘是必取
于民，吾宁被谴，岂希合以扰民哉’？”卒拒之。后守罢郡，
诸令皆得罪，彦昌独免。时仓米数十万，红朽不堪给
军食，转运使忧悸，请以原价贷民。彦昌曰：“仓吏失职，
宜正厥罪，而后减直以贷之。”再仕东平监，马政废弛，
朝廷遣使驰视，遂条十事以奏。为人笃实，性不他嗜，
独喜为诗。有集十卷，曰《汝阳杂槁》。